  Анжелика Тихонова корреспондент Удмуртиысь Вавож ёросын «Опорный план дорожной деятельности» элькун программа улсын (Вавож - Кильмезь) – Вуж Ӝуё сюреслэсь ветлыны луонтэм кык люкетсэ тупатъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь бамаз ивортӥзы. Тупатъян ужъёс улсын ӧнерчиос сюрес урдсысь будосъёсты утялтӥзы. Озьы ик ву кошкон сӧзнэтсэ тупатӥзы: кюветъёссэ мургес гудӥзы, ву кошкон гумыосты чылкытатӥзы. Сюрес вылэз ӵошкатӥзы, нюко-гопо интыосаз музъем кисьтӥзы. Сюресэз 20 сантиметр зӧкталаем щебеньлэсь, луолэсь, гравийлэсь суретэн вӧлдӥзы. Выльдэм сюреслэн оглом кузьдалаем 5 иськем 100 метр луиз Тодэ вайытом, элькун программа улсын озьы ик Дэри ёросысь Сизьгуртозь сюресэз выльдӥзы.  Тегъёс: Авто Вавож Удмуртия сюресъёс тупатъянужъёс  